Член 111 При продукција или презентација на програмите, новинарите и уредниците во МРТ, како и лицата кои директно се инволвирани во производството и продукцијата на програмите во МРТ, покрај другото се должни да:

- - се придржуваат кон начелото на вистинитост, непристрасност и сеопфатноста на информациите,
- - се придржуваат кон начелото на политичка избалансираност и плурализам на гледишта,
- - обезбедуваат непристрасни, сеопфатни и важни информации и истите да ги презентираат јасно, недвосмислено и на начин на кој граѓаните ќе имаат можност слободно да го формираат своето мислење,
- - не застапуваат или фаворизираат ставови или интереси на одредена политичка партија, здружение, личен интерес, религија или идеологија и во програмите еднакво да го уважуваат мислењето и уверувањето на другите,
- - ја почитуваат приватноста, достоинството, угледот и честа на индивидуата,
- - се придржуваат кон начелото на уставност и законитост во формирањето на информациите и програмите, вклучувајќи ја забраната за поттикнување на културна, етничка, религиозна, полова, расна, национална или други форми на нетолеранција,
- - се придржуваат кон начелото на политичка независност и автономија на новинарите,
- - прават јасна разлика меѓу информација, односно настан и став и
- - ги почитуваат критериумите за квалитет, стручност, културни вредности и професионална компетентност во смисла на достигнатите национални и европски признати највисоки професионални стандарди и етички принципи за независно новинарство и квалитетна програма.

###### ЦЕЛИ НА МОНИТОРИНГОТ

Тргнувајќи од правната рамка, генералните цели на мониторингот се да се следи дали и колку радиодифузерите:

-  Ќе обезбедат правично, избалансирано и непристрасно медиумско претставување;
-  Ќе им овозможат на учесниците во изборната кампања подеднакви услови за пристап до сите облици на медиумско претставување: вести, посебни информативни програми (интервјуа, дебати, ТВ/радио соочувања, актуелно - информативни програми, актуелно - информативни програми со документаристички пристап и тематски специјализирани информативни програми), бесплатно политичко претставување и платено политичко рекламирање.

###### ПЕРИОДИ

Во различни фази од изборниот процес, постојат различни обврски за радиодифузерите, што од своја страна се одразува врз мониторингот што го спроведува Агенцијата, односно врз тоа што и со каков методолошки приод се следи:

-  Период пред распишувањето на изборите : Ова е периодот во кој започнува мониторингот што го спроведува Агенцијата. Имено, стотиот ден пред денот на одржувањето на изборите во 2016 година, почнува следењето на програмските сервиси на радиодифузерите од аспект на почитување на обврските што Изборниот законик ги пропишува за овој период. Оваа фаза од мониторингот завршува во 24:00 часот на денот пред почетокот на изборната кампања.
-  Период пред распишувањето на изборите : Ова е периодот во кој започнува мониторингот што го спроведува Агенцијата. Имено, стотиот ден пред денот на одржувањето на изборите во 2016 година, почнува следењето на програмските сервиси на радиодифузерите од аспект на почитување на обврските што Изборниот законик ги пропишува за овој период. Оваа фаза од мониторингот завршува во 24:00 часот на денот пред почетокот на изборната кампања.
-  Период од распишувањето на изборите : Со распишувањето на изборите со мониторингот на Агенцијата се опфаќаат и оние одредби чија важност започнува со овој чин. Почетокот на изборната кампања го означува крајот на овој период на мониторингот.
-  Период од распишувањето на изборите : Со распишувањето на изборите со мониторингот на Агенцијата се опфаќаат и оние одредби чија важност започнува со овој чин. Почетокот на изборната кампања го означува крајот на овој период на мониторингот.
-  Период на изборна кампања : Мониторингот на медиумското покривање на изборната кампања започнува во 00:00 часот на првиот ден од кампањата и завршува 24 часа пред денот на гласањето.
- 